turjo4nis/wikipedia-bn-dump-20250701 huggingface dataset:
প্রমোদকুমার চট্টোপাধ্যায়

প্রমোদকুমার চট্টোপাধ্যায় (১৮৮৫ - ২২ সেপ্টেম্বর ১৯৭৯)একজন শিল্পী এবং আধ্যাত্মিক বিষয়ক লেখক। তন্ত্রধর্মের উপর তার লেখালেখির জন্যই তিনি বিখ্যাত। কলকাতার গভর্নমেন্ট আর্ট কলেজ থেকে উত্তীর্ণ হয়ে কিছুদিন বরোদা আর্ট কলেজে অধ্যক্ষতা করেন। তিনি মসলিপত্তমে অন্ধ্র জাতীয় কলাশালার প্রতিষ্ঠাতা অধ্যক্ষ ছিলেন।

তার আঁকা বহু ছবির মধ্যে উল্লেখযোগ্য হল ঊষা ও বরুণ (বর্তমানে ইটালিতে), হরপার্বতী, শিবনৃত্য, চন্দ্রশেখর (বর্তমানে রাশিয়ায়), মনসা, আম্রপালী প্রভৃতি। তিনি ভালো প্রতিকৃতি আঁকতে পারতেন। তার আঁকা শ্রীরামকৃষ্ণ, শ্রীঅরবিন্দ, বঙ্কিমচন্দ্র প্রভৃতি উল্লেখযোগ্য।

তিনি তন্ত্রের রহস্য সন্ধানে ভারত ও তিব্বতের বহু দুর্গম অঞ্চলে ঘুরেছেন। বহু তান্ত্রিক এবং সন্ন্যাসীদের সাথে আলাপচারিতা করেছেন। এই বিষয় নিয়ে তার রচিত বিখ্যাত বই তন্ত্রাভিলাষীর সাধুসঙ্গ। তার আত্মজীবনী মূলক বই হল প্রাণকুমার। 

তিনি ১৯৫৩ খ্রিষ্টাব্দ থেকে ১৯৭৫ খ্রিষ্টাব্দ অবধি পণ্ডিচেরী আশ্রমে কাটিয়েছেন। বহু সম্মান ও পুরস্কার লাভ করেছেন। চিত্রশিল্পে তার অবদানের জন্য তাকে রাজ্যের একাডেমি পুরস্কার দেওয়া হয়।
 
তার কয়েকটি উল্লেখযোগ্য বইয়ের নাম হল :

তথ্যসূত্র 

বাঙালি লেখক
বাঙালি শিল্পী
বাঙালি সাহিত্যিক
সপ্তাহ

সপ্তাহ হচ্ছে সময় পরিমাপের একটি একক, যা সাত দিনের সমষ্টিতে গঠিত। সমগ্র পৃথিবীতে এটি কর্ম-দিবস এবং বিশ্রাম-দিবসের চক্রে সংগঠিত।

সংজ্ঞা এবং মান 
বাংলায় 'সপ্তাহ' হচ্ছে একটি সমাসবদ্ধ পদ, যার ব্যাসবাক্য হচ্ছে 'সপ্ত অহের (দিনের) সমাহার'।

১ সপ্তাহ = ৭ দিন = ১৬৮ ঘণ্টা = ১০,০৮০ মিনিট  = ৬০৪,৮০০ সেকেন্ড।

গ্রেগরীয় বর্ষপঞ্জী অনুসারে:
 ১ গ্রেগরীয় বর্ষপঞ্জী সময় = ৫২ সপ্তাহ + ১ দিন (অধিবর্ষের ক্ষেত্রে + ২ দিন)
 ১ সপ্তাহ =  ≈ গড়ে এক গ্রেগরীয় মাসের ২২.৯৯৮৪%।

দিন 
মোট সাত দিন (বার) মিলিত হয়ে একটি সপ্তাহ গঠন করে যাদের ভিন্ন ভিন্ন নামে ডাকা হয়; এগুলো হলো:

ইতিহাস 
সপ্তাহ মানে ‘সপ্ত অহের সমাহার’।‘অহ’ মানে দিন। সাত দিনের সমাহারকে সপ্তাহ বলে। বিভিন্ন দেশে বিভিন্ন সময় উইক (Week) এই একক ৮, ৯ কিংবা ১০ দিনেরও হতো।

৪৩০০ বছর আগে ব্যাবিলনীয় আক্কাদের শাসক প্রথম সারগনের রাজত্বকালে দিকে একটি ৭ দিনের সপ্তাহ তৈরি হয়েছিল।

প্রাচীন  ব্যাবিলনে জ্যোতিষবিদরা  হিসাব রাখার জন্য  সূর্যের বদলে চাঁদকে ব্যবহার করত । কারণ, মাসের ৩০ দিন সূর্য একই রকম থাকে। কিন্তু চাঁদের আকৃতি বদলায়। মাসের প্রথম দিন আকাশে একফালি চাঁদ থাকে। সেটা সপ্তম দিনে অর্ধগোলকের আকৃতি নেয়। ১৪তম দিনে দেখা যায় পূর্ণগোলক। এরপর চাঁদের আকৃতি ক্রমান্বয়ে ছোট হয়। ২১তম দিনে অর্ধগোলক হয়ে ২৮তম দিনে ফিরে আসে একফালি চাঁদ। তারপর কখনো এক দিন, কখনো দুই দিন আকাশে চাঁদ থাকে না। অমাবস্যার এসব দিনকে অধিদিবস (Leap Day) বল। চান্দ্রমাস তাই কখনো ২৯, কখনো ৩০ দিনে হয়। সাত দিনের একটা চক্র এখানে স্পষ্ট।

সে জন্য ব্যাবিলনীয়রা চান্দ্রমাসকে চার ভাগে ভাগ করে ফেলে। প্রতিটি ভাগে  সাত দিন পড়ল। ব্যাবিলনীয়রা প্রতি সাত দিনের একটি দিনকে অশুভ দিবস বলে জানতেন। সেদিন সব ধরনের কাজকর্ম ছিল নিষিদ্ধ। অশুভের হাত থেকে বাঁচতে এই দিনগুলোতে তাঁরা তাঁদের বিভিন্ন দেবতার উদ্দেশে বলি দিতেন। এভাবেই ইভিল ডে বা অশুভ দিবস পরিণত হয় ‘হলি ডে'তে।

সুমেরের গুতিয়ান রাজবংশের সময় (প্রায় 2100 খ্রিস্টপূর্বাব্দ)  লাগাশের পুরোহিত-রাজা একটি সাত কক্ষের মন্দির তৈরি করেছিলেন, সাতটি কক্ষ সাত দিনের উৎসবকে উৎসর্গ করেন।

প্রাচ্যের পারস্য ও গ্রিসে ছড়িয়ে পড়ে সপ্তাহ গণনা। আলেকজান্ডার দ্য গ্রেটের পর গ্রিক সভ্যতার জায়গা দখল করে নেয় রোমান সভ্যতা। প্রাচীন রোমে ‘উইক’ ছিল আট' দিনের।
 এর সাত দিন ছিল আমাদের মতোই, আরেক দিন নির্ধারিত ছিল বেচাকেনার জন্য—হাটবার। আট দিনের এই একককে ‘নানডাইনাল (বাজার) চক্র’ বলা হতো।

৩২১ খ্রিষ্টাব্দে রোমান সম্রাট কনস্ট্যানটিন সাত দিন বা সপ্তাহ একক ধরে নতুন ক্যালেন্ডার বা দিনপঞ্জি চালু করেন। বাজার চক্রবিলুপ্ত হয়ে এর জায়গা দখল করে নেয় সপ্তাহ।মধ্যপ্রাচ্য ও ইউরোপ যখন রোমান সাম্রাজ্যের অধীন চলে এল, ছড়িয়ে পড়ল সপ্তাহের ধারণাও।

নামকরণ 
মানুষ  যেসব গ্রহ দেখতে পায় তার নামে এই সাত দিনের নামকরণ করা হয়েছে। যেমন সূর্য(রবি), চন্দ্র(সোম), মঙ্গল, বুধ, বৃহস্পতি, শুক্র এবং শনি।

গ্রিক পুরাণের এই দেব-দেবীরা যে যে বিষয়ের সাথে সংশ্লিষ্ট, সেসব বিষয়ে রোমানরা যেসব দেবতায় বিশ্বাসী, সেই সব দেবতার নাম প্রতিস্থাপন করে নিজেদের সাত দিনের নামকরণ করেছে।

ইংরেজি ভাষা গড়ে উঠেছে  স্যাক্সন ভাষা থেকে,স্যাক্সন জাতিগোষ্ঠী রোমকদের কাছ থেকে সপ্তাহের সাত বারের নাম জেনেছে এবং প্রত্যেকটি বারের নামের ক্ষেত্রে রোমান দেবতার নামের জায়গায় নিজ নিজ অনুরূপ দেবতার নাম বসিয়েছে।ইংরেজি সাতটি দিনের নামও সেখান থেকেই উদ্ভূত হয়েছে। শনিবারের যে ইংরেজি রূপ মানে Saturday, সেটি স্যাক্সন ভাষায় এই রূপটি পাওয়া যায়নি।

তথ্যসূত্র

সময়ের একক
সপ্তাহ
গ্যাসীয় পদার্থ

সাধারণ তাপমাত্রায় যেসব পদার্থ বায়বীয় অবস্থায় থাকে তাদেরকে গ্যাস বলা হয়। এটি সাধারণভাবে পদার্থের একটি ত্রিমাত্রিক অবস্থা হিসেবেই গণ্য হয়। উপরন্তু এটি পদার্থের একটি ভৌত অবস্থা মাত্র, কারণ চাপ বাড়িয়ে এবং তাপমাত্রা কমিয়ে একে তরলে এবং পরবর্তিতে কঠিনেও পরিণত করা যায়।  গ্যাসের উদাহরণ হল :- H2, N2, O2, CO2 ইত্যাদি।

বৈশিষ্ট্য 
বিভিন্ন গ্যাসের স্বতন্ত্র বৈশিষ্ট্যসম্ভার থাকলেও সকল গ্যাসের কিছু সাধারণ বৈশিষ্ট্য রয়েছে। এগুলো হল -
 গ্যাসের ঘনত্ব কম এবং সংকোচন ক্ষমতা   (Compressibility) উচ্চ। এ কারণে গ্যাসকে অল্প চাপ প্রয়োগের মাধ্যমেই অনেক সংকুচিত করা যায়।
 গ্যাসের সম্প্রসারণ ক্ষমতা (Expansibility) খুবই বেশি। যেকোন পাত্রে গ্যাস রাখলে তা অতি দ্রুত সমস্ত পাত্রে ছড়িয়ে পড়ে।
 গ্যাসের ব্যাপন ক্ষমতা অত্যধিক। দুই বা ততোধিক গ্যাস পরস্পরের মধ্যে অতি দ্রুত পরিব্যপ্ত হয়ে সমসত্ত্ব মিশ্রণ তৈরি করে।
 সকল গ্যাসই সেটিকে যে পাত্রে রাখা হয় তার দেয়ালে সমানভাবে চাপ প্রয়োগ করে।
 কঠিন ও তরল পদার্থের তুলনায় গ্যাসের আপেক্ষিক আয়তন অনেক বেশি। গ্যাসের অণুগুলোর মধ্যে আন্তঃআণবিক স্থান যথেষ্ট বেশি থাকে এবং এদের অণুগুলোর মধ্যেকার আন্তঃআণবিক বল নেই বললেই চলে।

চাপ এবং আয়তন 
 পাত্রের দেয়ালের প্রতি একক ক্ষেত্রফলের উপর গ্যাসীয় অণুগুলোর প্রযুক্ত বলকে গ্যাসের চাপ বলে। এই চাপের ধর্ম এবং একক সাধারণ চাপের মতই। তবে এই ক্ষেত্রে বায়ুমন্ডলীয় চাপ এককটি বেশ ব্যবহৃত হতে দেখা যায়। গ্যাসের চাপ প্রকাশে ব্যবহৃত বিভিন্ন এককগুলো হচ্ছে :-
 বায়ুমণ্ডলীয় চাপ (atmospheric pressure)
 প্যাসকেল (pascal) - চাপের আন্তর্জাতিক একক
 টর (torr)
 বার (bar)
 পাত্রস্থিত গ্যাসীয় অনুসমূহের স্বাধীনভাবে চলাচলের মাধ্যমে দখলীকৃত সর্বমোট স্থান অর্থাৎ অণুগুলো কর্তৃক দখলকৃত জায়গাকেই গ্যাসের আয়তন বলে। গ্যাসের কোন নির্দিষ্ট আয়তন নেই। এ কারণে গ্যাস যে পাত্রে অবস্থান করে সেই পাত্রের আয়তনকেই গ্যাসের আয়তন ধরা হয়।

তথ্যসূত্র

অজৈব রসায়ন
গ্যাস
পদার্থের দশা
তোপসে

তোপসে বা তপেশরঞ্জন মিত্র বিখ্যাত বাঙালি চলচ্চিত্র পরিচালক এবং ঔপন্যাসিক সত্যজিৎ রায়ের কাল্পনিক চরিত্র গোয়েন্দা ফেলুদার খুড়তুতো ভাই ও সহকারী। ফেলুদার সব গল্প এবং উপন্যাস তোপসের জবানবন্দিতে লেখা হয়েছে। তোপসের ভাল নাম তপেশরঞ্জন মিত্র। তোপসে চরিত্রটি তে মূলত শার্লক হোমসেররহস্য গল্পগুলোর ডাঃ ওয়াটসন চরিত্রের ছায়া দেখতে পাওয়া যায়।

ফেলুদা ধারাবাহিক
পদ্মা নদীর মাঝি (চলচ্চিত্র)

পদ্মানদীর মাঝি ১৯৯৩ সালের বাংলা ভাষায় ভারত-বাংলাদেশ যৌথ প্রযোজনায় নির্মিত নাট্য চলচ্চিত্র। বাঙালি কথা সাহিত্যিক মানিক বন্দ্যোপাধ্যায় রচিত একই নামের উপন্যাস অবলম্বনে গৌতম ঘোষ চলচ্চিত্রটি নির্মাণ করেন। এতে অভিনয় করেন রাইসুল ইসলাম আসাদ, চম্পা, রূপা গঙ্গোপাধ্যায় ওউৎপল দত্ত।

কাহিনী সংক্ষেপ 
মানিক বন্দ্যোপাধ্যায়ের পদ্মা নদীর মাঝি উপন্যাসের পটভূমি বাংলাদেশের বিক্রমপুর-ফরিদপুর অঞ্চল। এই উপন্যাসের দেবীগঞ্জ ও আমিনবাড়ি পদ্মার তীরবর্তী গ্রাম। উপন্যাসে পদ্মার তীর সংলগ্ন কেতুপুর ও পার্শ্ববর্তী গ্রামের পদ্মার মাঝি ও জেলেদের বিশ্বস্ত জীবনালেখ্য চিত্রিত হয়েছে। পদ্মা বাংলাদেশের অন্যতম প্রধান নদী। এর ভাঙন প্রবণতা ও প্রলয়ংকরী স্বভাবের কারণে একে বলা হয় 'কীর্তিনাশা' বা রাক্ষুসী পদ্মা। এ নদীর তীরের নির্দিষ্ট কোন সীমারেখা নেই। শহর থেকে দূরে এ নদী এলাকার কয়েকটি গ্রামের দীন-দরিদ্র জেলে ও মাঝিদের জীবনচিত্র এতে অঙ্কিত হয়েছে। জেলেপাড়ারর মাঝি ও জেলেদের জীবনের সুখ-দুঃখ, হাসি-কান্না-অভাব-অভিযোগ — যা কিনা প্রকৃতিগতভাবে সেই জীবনধারায় অবিচ্ছেদ্য অঙ্গ তা এখানে বিশ্বস্ততার সাথে চিত্রিত হয়েছে। তাদের প্রতিটি দিন কাটে দীনহীন অসহায় আর ক্ষুধা-দারিদ্র‍্যের সাথে লড়াই করে। দুবেলা দুমুঠো খেয়ে-পরে বেঁচে থাকাটাই যেন তাদের জীবনের পরম আরাধ্য। এটুকু পেলেই তারা খুশি।

অভিনয়ে 
 রাইসুল ইসলাম আসাদ — কুবের
 চম্পা — মালা
 উৎপল দত্ত — হোসেন
 রূপা গঙ্গোপাধ্যায় — কপিলা
 রবি ঘোষ — আমিনুদ্দীন
 হুমায়ুন ফরীদি
 সুনীল মুখোপাধ্যায়
 বিমল দেব
 আজিজুল হাকিম
 আমিনুল হক চৌধুরী
 মু্ক্তি আনোয়ার
 রাসুল ইসলাম
 তন্দ্রা ইসলাম
 মমতা শঙ্কর
সৈয়দ হাসান ইমাম

পুরস্কার 
জাতীয় চলচ্চিত্র পুরস্কার (ভারত)
 সেরা ফিচার ছবি — পদ্মা নদীর মাঝি
 দ্বিতীয় সেরা ফিচার ছবি — পদ্মা নদীর মাঝি
 সেরা পরিচালক — গৌতম ঘোষ
জাতীয় চলচ্চিত্র পুরস্কার (বাংলাদেশ)
 সেরা চলচ্চিত্র — পদ্মা নদীর মাঝি (প্রযোজক হাবিবুর রহমান খান)
 সেরা অভিনেতা — রাইসুল ইসলাম আসাদ
 সেরা অভিনেত্রী — চম্পা
 সেরা মেকআপম্যান — মোহাম্মদ আলাউদ্দিন
 সেরা শিল্প নির্দেশক — মহিউদ্দিন ফারুক

তথ্যসূত্র

বহিঃসংযোগ 

 
 
 পদ্মানদীর মাঝি at calcuttatube.com
 পদ্মানদীর মাঝি at msn.com
 পদ্মানদীর মাঝি at hollywood.com

১৯৯৩-এর চলচ্চিত্র
১৯৯০-এর দশকের নাট্য চলচ্চিত্র
১৯৯০-এর দশকের বাংলা ভাষার চলচ্চিত্র
গৌতম ঘোষ পরিচালিত চলচ্চিত্র
বাংলা উপন্যাস অবলম্বনে চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
বাংলাদেশী উপন্যাস অবলম্বনে চলচ্চিত্র
বাংলা ভাষার বাংলাদেশী চলচ্চিত্র
বাংলা ভাষার ভারতীয় চলচ্চিত্র
ব্রিটিশ রাজের পটভূমিতে চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
ভারত-বাংলাদেশ যৌথ প্রযোজনার চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
সব্যসাচী চক্রবর্তী

সব্যসাচী চক্রবর্তী পশ্চিমবঙ্গের ছোটপর্দা এবং বড়পর্দার জগতে এক অতি উল্লেখযোগ্য ব্যক্তিত্ব। তার জন্ম ১৯৫৬ সালের ৮ই সেপ্টেম্বর পূর্ব ভারতের কলকাতায়। ১৯৯২ হতে বর্তমান পর্যন্ত তিনি অভিনয় করছেন। জোছন দস্তিদারের সোনেক্সের তেরো পার্বণ সিরিয়াল থেকেই তিনি পশ্চিমবাংলার ঘরে ঘরে পরিচিত মুখ হয়ে ওঠেন। 'রুদ্রসেনের ডায়েরি' টেলিসিরিয়ালে প্রথম গোয়েন্দা চরিত্রের অভিনয় করেন। পরে বাঙালী গোয়েন্দা চরিত্রে তিনি সাবলীল হয়ে ওঠেন। সব্যসাচীর সব থেকে উল্লেখযোগ্য চিত্রায়ন সত্যজিৎ রায়ের ফেলুদা। সন্দীপ রায়ের বাক্স রহস্য টেলিফিল্ম এবং ফেলুদার উপর টেলিফিল্ম সিরিজে অভিনয় করার পর তিনি ফেলুদার ভূমিকায় বোম্বাইয়ের বোম্বেটে সিনেমায় অভিনয় করেন। সৌমিত্র চট্টোপাধ্যায়ের অসাধারণ ফেলুদা চিত্রায়নের পরেও তাকে বাঙলি দর্শক ফেলুদা হিসাবে যথেষ্ট সমাদরের সাথে গ্রহণ করেছে। সব্যসাচী বলিউডের কিছু হিন্দী সিনেমায় অভিনয় করেছেন। দিল সে, খাকি, পরিণীতা, তিন তার মধ্যে উল্লেখযোগ্য।

প্রথম জীবন 
তার বাবা জগদীশ চন্দ্র চক্রবর্তী এবং মা মনিকা চক্রবর্তী ছোটবেলা হতে তাকে আদর করে "বেনু" বলে ডাকেন। তাই আজও সিনেমার জগতে তাকে এই নামেই সম্বোধন করা হয়। ১৯৭৫ সালে তিনি দিল্লির এন্ড্রু কলেজ হতে এইচএসসি পাস করেন। দিল্লির বিখ্যাত হংস রাজ কলেজ (Hans Raj College) থেকে তিনি বিএসসি ডিগ্রি নেন। ১৯৭৮ সালে তিনি দিল্লিতে এএমআই পরীক্ষায় উত্তীর্ণ হন। অভিনয় ছাড়াও প্রকৃতি- পরিবেশের প্রতি তার ভালোবাসা রয়েছে। তিনি একজন ওয়াইল্ড লাইফ ফটোগ্রাফার। ১৯৮৬ সালে তিনি মিঠু চক্রবর্তীকে বিয়ে করেন; যিনি বাংলা টিভি জগতে একজন জনপ্রিয় মুখ। তাদের দুই ছেলে গৌরব ও অর্জুন; যারা আগামী দিনের মেধাবী অভিনেতা।

চলচ্চিত্রের তালিকা

বাংলা সিরিয়াল 
 তেরো পার্বণ
 সেই সময়
একাকী অরণ্যে
 উড়নচন্ডী
 দ্বিরাগমন
 গানের ওপারে

বাংলা সিনেমা

তামিল ছবি
 স্কেচ , 2018
 মোট্টা শিবা কেট্টা শিবা , 2017
 বইরাভা , 2017
 রিচি , 2017
 সিংগম থ্রি , 2017
 ইরু মুগান , 2016
 টুয়েন্টি ফোর , 2016
 কোদি , 2016
 কো টু , 2016
 মো , 2016
 পুলি , 2015
 পাপানাসাম , 2015
 পূজাই , 2014
 লিংগা , 2014
 পোক্কিরি , 2007

হিন্দী সিনেমা 
 দিল সে.., ১৯৯৮
 খাকী, ২০০৪
 পরিণীতা, ২০০৫
 মাইকেল, ২০১৩ 
 সোনাগাছি, ২০১৩
 ফ্যান্টম, ২০১৫
 তিন, ২০১৬
এই তালিকাটি অসম্পূর্ণ

তথ্যসূত্র

বহিঃসংযোগ

১৯৫৬-এ জন্ম
জীবিত ব্যক্তি
ভারতীয় চলচ্চিত্র অভিনেতা
২১শ শতাব্দীর ভারতীয় অভিনেতা
দিল্লি বিশ্ববিদ্যালয়ের প্রাক্তন শিক্ষার্থী
বাঙালি হিন্দু
কলাকার পুরস্কার বিজয়ী
বাংলা চলচ্চিত্র সাংবাদিক সমিতির পুরস্কার বিজয়ী
বাঙালি অভিনেতা
কলকাতার অভিনেতা
পশ্চিমবঙ্গের অভিনেতা
২০শ শতাব্দীর ভারতীয় অভিনেতা
অ্যাপোলো ১১

অ্যাপোলো ১১ প্রথম মনুষ্যবাহী মহাকাশ অভিযান, যা চাঁদে অবতরণ করে। এটি অ্যাপোলো প্রোগ্রামের ৫ম মহাকাশ অভিযাত্রা যাতে নভোচারীরা অংশ গ্রহণ করেছিলেন। ১৯৬৯ খ্রিস্টাব্দের জুলাই ১৬ তারিখে এই অভিযানের সূচনা হয়। এই অভিযানে অংশ নেন দলপতি নীল আর্মস্ট্রং, কমান্ড মডিউল চালক মাইকেল কলিন্স, এবং চান্দ্র অবতরণযানের চালক বাজ অলড্রিন। জুলাই ২০ তারিখে আর্মস্ট্রং ও অল্ড্রিন প্রথম মানুষ হিসাবে চাঁদে পা রাখেন।

চিত্রসম্ভার

তথ্যসূত্র

বহিঃসংযোগ 

 Apollo 11 Radio Transcripts on spacelog.org 
 Magnificent Desolation: The Apollo 11 Moonwalk Pictures. Complete gallery of Apollo 11 EVA pictures.
 Apollo 11 Mission Detailed Information
 All photographs of the Apollo 11 mission
 Men on the Moon  Original reports from The Times
  - NASA Website honoring the mission
 Silicon disc about the size of a half dollar coin etched with 73 messages, left on the Moon by Buzz Aldrin.
 Apollo Anniversary: Moon Landing "Inspired World" - National Geographic News, July 16, 2004 - 35th anniversary; Steven Dick, NASA's chief historian: '...a thousand years from now, that step may be considered the crowning achievement of the 20th century.'
 Ten Things You Didn't Know About the Apollo 11 Moon Landing by Popular Mechanics

মার্কিন মহাকাশযান
অ্যাপোলো অভিযান
চাঁদের যাওয়ার মিশন
লুনার মানুষের মহাকাশ যাত্রা
১৯৬৯-তে মহাকাশ উড্ডয়ন
১৯৬৯-তে মার্কিন যুক্তরাষ্ট্র
অ্যাপোলো কর্মসূচির অন্তর্গত অভিযান
চাঁদে অবতরণ
আরব লিগ

আরব লিগ (আরবি: جامعة الدول العربية) আরব দেশসমূহের সংস্থা। ১৯৪৫ সালের ২২ মার্চ আরব লিগ গঠিত হয়। মিশরের রাজধানী কায়রোতে এর সদর দপ্তর অবস্থিত।

ইতিহাস 
১৯৪৪ সালের আলেক্সাদ্রিয়া প্রোটোকলের উপরে ১৯৪৫ সালের ২২ মার্চ আরব লিগ গঠিত হয়। উদ্দেশ্য মূলতঃ অর্থনৈতিক, রাজনৈতিক ও পারস্পরিক বিভিন্ন সমস্যা সমাধান করা

ভৌগোলিক 
আরব লিগ মূলতঃ ১কোটি ৩০ লক্ষ বর্গ কিলোমিটার জুড়ে যা ৫০ লক্ষ বর্গ মাইলের সমতুল্য। এশিয়া ও আফ্রিকা মহাদেশ জুড়ে এই বিশাল ভুমিতে বেশির ভাগই মরুভূমি। তবে বেশ কিছু উর্বর ভূমিও আছে। একই সাথে পাহাড় পর্বত নদী নালা ও গভীর জঙ্গলও বিদ্যমান।

সদস্য রাষ্ট্রসমূহ 
অধুনা বহিষ্কৃত সিরিয়া সহ মোট ২২টি রাষ্ট্র আরব লিগের সদস্য
 
 
 
 
 
 
 
 
 
 
 
 
 
 
 
 
 
 
 
 
 ক্যামেরুন

জনসংখ্যা 
২০০৭ সাল নাগাদ আরব লিগের মোট জনসংখ্যা ৩৪ কোটি। এর মধ্যে মিশরে সবচেয়ে বেশি ৮ কোটি এবং কমোরোসে সবচেয়ে কম ৬ লক্ষ। মোট জনসংখ্যার ৯০% মুসলমান, ৬% খ্রীষ্টান এবং ৪% অন্যান্য।

তথ্যসূত্র

বহিঃসংযোগ 

 http://qatarconferences.org/arableaguesummit2013/arabic/ 
 আরব লিগ  প্রাতিষ্ঠানিক ওয়েবসাইট (আরবীতে)
 আরব লিগ WorldStatesmen.org
 আরব লিগের সদস্য 
  The League of Arab States (official site).
 The League of Arab States at Al-Bab.com.
 Arab Turk Conference and Expo at Bursa.
 The Arab League at Council on Foreign Relations.
 প্রোফাইলঃ আরব লিগ, বিবিসি নিউজ, ৯ আগস্ট শেষ হালনাগাদ করা হয়েছে
 Arab League at Jewish Virtual Library.
 Arab League at WorldStatesmen.org.
 
 
 

 
আঞ্চলিক রাষ্ট্রসংঘ
এশিয়ার আন্তর্জাতিক সংস্থা
সর্ব-আরববাদ
আফ্রিকার আন্তর্জাতিক সংস্থা
চুক্তি অনুযায়ী প্রতিষ্ঠিত আন্তঃসরকারি সংস্থা
১৯৪৫-এ প্রতিষ্ঠিত সংগঠন
১৯৪৫-এ এশিয়ায় প্রতিষ্ঠিত
কাউন্সিল অফ ইউরোপ

কাউন্সিল অফ ইউরোপ (ফরাসি: Conseil de l'Europe কোঁসেই দ্য লোরোপ /kɔ̃ˈsɛj.də.lˈœʁɔp/, জার্মান: Europarat /ɔɪ.ˈʁoː.pʰaˌʁaːtʰ/ অয়রোপারাট) ইউরোপীয় অঞ্চলের ৪৬টি দেশ নিয়ে গঠিত একটি আন্তর্জাতিক সংস্থা যার মূল লক্ষ্য  ইউরোপে মানবাধিকার, গণতন্ত্র এবং আইনের শাসন প্রতিষ্ঠা করা।  এটি ১৯৪৯ সালে গঠিত হয় ৷ এই পরিষদের সদরদপ্তর ফরাসি-জার্মান সীমান্তে ফ্রান্সের স্ত্রাসবুর শহরে অবস্থিত। এটি ইউরোপীয় ইউনিয়ন হতে পৃথক একটি সংস্থা।

তথ্যসূত্র 

আঞ্চলিক রাষ্ট্রসংঘ
ইউরোপ কাউন্সিল
ইউরোপ ভিত্তিক আন্তর্জাতিক সংগঠন
ফ্রান্স ভিত্তিক আন্তর্জাতিক সংগঠন
১৯৪৯-এ প্রতিষ্ঠিত সংগঠন
ইউরোপের রাজনীতি
জাতিসংঘ সাধারণ পরিষদের পর্যবেক্ষক
অনিল চট্টোপাধ্যায়

অনিল চট্টোপাধ্যায় () (২৫ অক্টোবর, ১৯২৯ – ১৭ মার্চ, ১৯৯৬) একজন বিখ্যাত ভারতীয় বাঙালি চলচ্চিত্র অভিনেতা। তিনি সত্যজিৎ রায়, তপন সিংহ এবং ঋত্বিক ঘটকের মতো খ্যাতনামা বাঙালি পরিচালকদের সাথে কাজ করেছেন। তিনি কিছু হিন্দি ছবিতেও কাজ করেছেন।

অভিনীত ছবি 

এই তালিকাটি অসম্পূর্ণ হতে পারে।

তথ্যসূত্র 

বাঙালি অভিনেতা
১৯২৮-এ জন্ম
১৯৯৬-এ মৃত্যু
পশ্চিমবঙ্গের অভিনেতা
২০শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
১৯২৯-এ জন্ম
কলকাতা বিশ্ববিদ্যালয়ের প্রাক্তন শিক্ষার্থী
শৈলজানন্দ মুখোপাধ্যায়

শৈলজানন্দ মুখোপাধ্যায় (জন্ম : মার্চ ১৯, ১৯০১ - মৃত্যু : জানুয়ারি ২, ১৯৭৬) একজন ভারতীয় বাঙালি সাহিত্যিক ও চলচ্চিত্র পরিচালক ।

প্রথম জীবন 
তার বাবার নাম ধরনীধর মুখোপাধ্যায় ও মা হেমবরণী দেবী। তিনি বর্ধমান জেলার অন্ডাল গ্রামে জন্মগ্রহণ করেন। তিন বছর বয়েসে মায়ের মৃত্যুর পর বর্ধমানে (অণ্ডাল গ্রাম) মামাবাড়িতে দাদামশাই রায়সাহেব মৃত্যুঞ্জয় চট্টোপাধ্যায়ের কাছে বড় হন। দাদামশাই ছিলেন ধনী কয়লা ব্যবসায়ী। রানীগঞ্জ শিহারসোল স্কুল জীবনে তার সাথে কাজী নজরুল ইসলামের গভীর বন্ধুত্ব ছিল। সেই সময় শৈলজানন্দ লিখতেন পদ্য আর নজরুল লিখতেন গদ্য। তাদের প্রিটেস্ট পরীক্ষার সময় প্রথম বিশ্বযুদ্ধ শুরু হতে তারা দুজনে পালিয়ে যুদ্ধে যোগ দিতে যান। কিন্তু ডাক্তারি পরীক্ষায় শৈলজানন্দ বাতিল হন। নজরুল যু্দ্ধে যোগ দেন। ফিরে এসে কলেজে ভর্তি হয়ে নানা কারণে পড়াশোনা শেষ করতে পারেন নি। নাকড়াকোন্দা স্কুল থেকে ম্যাট্রিকুলেশন পাস করে বাগবাজারের কাশিমবাজার পলিটেকনিক কলেজে যোগ দেন টাইপরাইটিং শিখতে। এরপর তিনি কয়লা কুঠিতে চাকরি নেন। বাঁশরী পত্রিকায় তার রচিত 'আত্মঘাতীর ডায়রী''' প্রকাশিত হলে দাদামশাই তাকে আশ্রয় থেকে বিদায় দেন।

 সাহিত্যপ্রতিভা 
কুমারডুবি কয়লাখনিতে কাজ করার সময়েই একের পর এক স্মরণীয় গল্প লেখেন। তার লেখাতে কয়লাখনির শ্রমিকদের শোষিত জীবন উঠে আসে। এরপর তিনি কলকাতায় আসেন। এখানে অনেক বিখ্যাত সাহিত্যিক যেমন অচিন্ত্যকুমার সেনগুপ্ত, প্রেমেন্দ্র মিত্র, মুরলীধর বসু, প্রবোধকুমার সান্যাল, পবিত্র গঙ্গোপাধ্যায়, দীনেশরঞ্জন দাস প্রমুখের সঙ্গে তার পরিচয় হয় এবং তিনি কালিকলম এবং কল্লোল গোষ্ঠীর লেখক শ্রেণিভুক্ত হন। কল্লোল ও কালিকলম পত্রিকাকে ঘিরে সাহিত্য আন্দোলনের পুরোভাগে ছিলেন তিনি।

খনি শ্রমিকদের নিয়ে সার্থক বাংলা গল্প রচনায় শৈলজানন্দ পথিকৃৎ। উপন্যাস এবং গল্পসহ প্রায় ১৫০টি বই তিনি লিখেছেন। বাংলা বাস্তববাদী পথিকৃৎ হিসেবে  তিনি স্মৃতিধন্য  হয়ে আছেন। তবে তাঁর বাস্তববাদ পাশ্চাত্য বাস্তববাদের অনুসরণমাত্র নয়। এই বাস্তববাদ বঙ্গদেশের পরিবেশ থেকে উঠে আসা। একে 'বিকল্প বাস্তববাদ' বলাই  সঙ্গত।  

 চলচ্চিত্র ও রেডিও 
নিজের কাহিনী চিত্রনাট্য ও পরিচালনায় শৈলজানন্দের বিখ্যাত ছবি নন্দিনী, বন্দী, শহর থেকে দূরে, অভিনয় নয়, মানে না মানা (হীরক জয়ন্তী পালিত প্রথম বাংলা ছবি), কথা কও, আমি বড় হব, রং বেরং প্রভৃতি। তার প্রথম ছবি ছিল পাতালপুরী''। 

আকাশবাণীতে তিনি বহু নাটক প্রযোজনা ও পরিচালনাও করেছিলেন।

পুরস্কার 
তিনি আনন্দ পুরস্কার, উল্টোরথ পুরস্কার এবং যাদবপুর এবং বর্ধমান বিশ্ববিদ্যালয়ের ডি লিট পান।

শেষ জীবন 
শেষ জীবনে তিনি পক্ষাঘাতে শয্যাশায়ী হন এবং ২ জানুয়ারি ১৯৭৬ সালে তিনি প্রয়াত হন।

গ্রন্থ তালিকা 

 বাংলার মেয়ে
 ঝোড়ো হাওয়া (১৩৩০বঙ্গাব্দ)
 ষোলআনা ((১৩৩২বঙ্গাব্দ)
 মানুষের মত মানুষ
 ডাক্তার
 মহাযুদ্ধের ইতিহাস (১৩৩৩বঙ্গাব্দ)
 রূপং দেহি
 পূর্ণচ্ছেদ(১৩৩৬)
 সারারাত
 কয়লাকুঠির দেশ
 নিবেদনমিদং
 চাওয়া পাওয়া
 বন্দী
 ক্রৌঞ্চমিথুন
 অপরূপা
 কথা কও
 নন্দিনী
 রায়চৌধুরি
 আজ শুভদিন
 আমি বড় হব
 রেজিং রিপোর্ট (১৩২৯ বঙ্গাব্দ, ছো
 সাঁওতালি (গল্প)
 দিনমজুর (গল্প)
 মিতেমিতিন (গল্প)
 কনেচন্দন
 এক মন দুই দেহ
 লোকরহস্য (গল্প)
 স্বনির্বাচিত গল্প
 যে কথা বলা হয়নি (চলচ্চিত্র সম্পর্কে স্মৃতিকথা)
 কেউ ভোলে না কেউ ভোলে (নজরুল সম্পর্কিত স্মৃতিকথা)

এই তালিকাটি অসম্পূর্ণ

তথ্যসূত্র 

বাঙালি চলচ্চিত্র পরিচালক

১৯০১-এ জন্ম
১৯৭৬-এ মৃত্যু
বাঙালি ছোটগল্পকার
বাঙালি ঔপন্যাসিক
ভারতীয় চলচ্চিত্র পরিচালক
বাঙালি লেখক
ভারতীয় ঔপন্যাসিক
ভারতীয় ছোটগল্পকার
পশ্চিমবঙ্গের ঔপন্যাসিক
পার্থিব (উপন্যাস)

পার্থিব প্রখ্যাত ভারতীয় বাঙালি সাহিত্যিক শীর্ষেন্দু মুখোপাধ্যায় রচিত একটি উপন্যাস।

তথ্যসূত্র

বহিঃসংযোগ
পার্থিব গুডরিডস-এ

বাংলা ভাষার উপন্যাস
ইসলামি সহযোগিতা সংস্থা

ইসলামি সহযোগিতা সংস্থা বা সংক্ষেপে ওআইসি (; ) একটি আন্তর্জাতিক ইসলামি সংস্থা। পূর্বে সংস্থাটির নাম ছিল ইসলামি সম্মেলন সংস্থা। ১৯৬৯ সালে গঠিত সংস্থাটিতে ৫৭টি দেশ প্রতিনিধিত্ব করছে যার মধ্যে ৪৯টি মুসলমান প্রধান দেশ। সংস্থাটির মতে তারা ‘মুসলিম বিশ্বের সম্মিলিত কণ্ঠস্বর’ হিসেবে এবং ‘আন্তর্জাতিক শান্তি ও সম্প্রীতি প্রচারের চেতনা নিয়ে মুসলিম বিশ্বের স্বার্থ ধারণ ও সুরক্ষায়’ কাজ করে থাকে। 

জাতিসংঘ এবং ইউরোপীয় ইউনিয়নে ওআইসির স্থায়ী প্রতিনিধি রয়েছে। সংস্থাটির দাপ্তরিক ভাষা আরবী, ইংরেজি ও ফরাসি। সংস্থাটির বর্তমান মহাসচিব হুসেইন ইব্রাহীম তাহা। সদর দপ্তর সৌদি আরবের জেদ্দায় অবস্থিত।

পটভূমি 

১৯৬৭ সালের ছয়দিনের যুদ্ধের পর ১৯৬৯ সালের ২১ আগস্ট ইসরাইল জেরুজালেমের  মসজিদুল আকসায় অগ্নিসংযোগ করে। এর ফলে সমগ্র মুসলিম বিশ্বে প্রতিক্রিয়া দেখা দেওয়ায়  ২৫ আগস্ট ১৪টি আরব দেশের পররাষ্ট্রমন্ত্রীগণ মিশরের রাজধানী কায়রোতে এক বৈঠকে মিলিত হয়। সৌদি আরব প্রস্তাব করে,  

যেহেতু বিষয়টি মুসলিম বিশ্বের জন্য স্পর্শকাতর তাই সকল মুসলিম দেশের রাষ্ট্রপ্রধানদের সঙ্গে নিয়েই শীর্ষ বৈঠক আয়োজন করবে। মরক্কো, সৌদি আরব, ইরান, পাকিস্তান, সোমালিয়া, মালয়েশিয়া এবং নাইজারকে নিয়ে প্রস্তুতি কমিটি গঠিত হয়। একই বছরেরই ২২-২৫ সেপ্টেম্বর মরক্কোর রাবাতে ২৫টি মুসলিম বিশ্বের রাষ্ট্রপ্রধানদের নিয়ে এক সম্মেলন অনুষ্ঠিত হয়। উক্ত সম্মেলনে রাষ্ট্রের প্রতিনিধিগণের সিদ্ধান্তক্রমে ইসলামি সম্মেলন সংস্থা নামে এই প্রতিষ্ঠানটি আত্মপ্রকাশ করে। ১৯৬৯ সালের ২৫ সেপ্টেম্বর ওআইসি প্রতিষ্ঠিত হয়। মধ্যপ্রাচ্য, উত্তর পশ্চিম আফ্রিকা, মধ্য এশিয়া, দক্ষিণ পূর্ব এশিয়া, এবং ভারতীয় উপমহাদেশের ৫৭টি ইসলামি রাষ্ট্র নিয়ে এই সংস্থা গঠিত।

নাম পরিবর্তন 
২০১১ সালের ২৮ জুন আস্তানা, কাজাখস্তানে অনুষ্ঠিত পররাষ্ট্রমন্ত্রীদের কাউন্সিলে প্রতিষ্ঠানটির নাম ইসলামি সম্মেলন সংস্থা (; ) পরিবর্তন করে ইসলামি সহযোগিতা সংস্থা করা হয়। এই সময়ে ওআইসির লোগোও পরিবর্তন করা হয়।

সদস্য রাষ্ট্রসমূহ 
ইসলামি সহযোগিতা সংস্থার ৫৭টি সদস্য রাষ্ট্র রয়েছে, যার মধ্যে ৫৬টি জাতিসংঘের সদস্য রাষ্ট্র এবং ৪৯টি রাষ্ট্র মুসলিম সংখ্যাগরিষ্ঠ। পশ্চিম আফ্রিকাসহ বেশ কিছু দেশে যদিও অনেক মুসলিম জনসংখ্যা আছে; কিন্তু মুসলিম সংখ্যাগরিষ্ঠ দেশ নয় । উল্লেখযোগ্য মুসলিম জনসংখ্যা সহ কয়েকটি দেশ, যেমন- রাশিয়া এবং থাইল্যান্ড পর্যবেক্ষক রাষ্ট্র হিসাবে রয়েছে।

২০১৩ সালের হিসাবে ওআইসি সদস্য দেশগুলোর সমষ্টিগত জনসংখ্যা ১.৮+ বিলিয়নের বেশি।

আফ্রিকা

এশিয়া

ইউরোপ

দক্ষিণ আমেরিকা

মহাপরিচালক

ওআইসি সম্মেলন 
১৫ এপ্রিল ২০১৬ তারিখে ইস্তাম্বুলে ওআইসির ১৩তম শীর্ষ সম্মেলন অনুষ্ঠিত হয়।

তথ্যসূত্র 

 
আন্তর্জাতিক সংস্থা
ইসলামী সংস্থা
ইসলামি সংগঠন
চুক্তি অনুযায়ী প্রতিষ্ঠিত আন্তঃসরকারি সংস্থা
আন্তর্জাতিক রাজনৈতিক সংগঠন
সৌদি আরব ভিত্তিক ইসলামি সংগঠন
জাতিসংঘ সাধারণ পরিষদের পর্যবেক্ষক
উন্নয়নশীল ৮টি দেশ

উন্নয়নশীল ৮টি দেশ নিয়ে গঠিত আন্তর্জাতিক সংস্থা ডি-৮ (D-8 বা Developing Eight) নামে পরিচিত। এই সংস্থাটি একটি অর্থনৈতিক উন্নয়ন জোট। বাংলাদেশ, মিশর, ইন্দোনেশিয়া, মালয়েশিয়া, ইরান, নাইজেরিয়া, পাকিস্তান এবং তুরস্ক এই ৮ টি দেশ নিয়ে ডি-৮ সংস্থা গঠিত। 

এই আটটি দেশের সম্মিলিত জনসংখ্যা প্রায় ১.২ বিলিয়ন বা সমস্ত মুসলিমদের ৬০%, যা বিশ্বের মোট জনসংখ্যার প্রায় ১৩% এবং ৭.৬ মিলিয়ন বর্গ কিলোমিটার এলাকা জুড়ে বিস্তৃত, যা বিশ্বের ভূমির ৫%। ২০০৬ সালে, ডি-৮ সদস্য রাষ্ট্রগুলির মধ্যে বাণিজ্য ছিল ৩৫ বিলিয়ন ডলার, এবং ২০১০ সালে তা প্রায় ৬৮ বিলিয়ন ডলার ছিল। ২০১০ সালে আটটি উন্নয়নশীল দেশের মধ্যে লেনদেন বিশ্বের বাণিজ্যের ৩.৩ শতাংশ ছিল। ২০২৩ সালের হিসাবে, আটটি দেশের মোট নোমিনাল জিডিপি ছিল প্রায় ৪.৯২ ট্রিলিয়ন ডলার।

ইতিহাস 
উন্নয়নশীল ৮ বা ডি-৮ তুরস্কের প্রধানমন্ত্রী নাজমদ্দিন ( তুর্কিতে যাকে নেচমেত্তিন এরবাকান বলা হয় ) প্রতিষ্ঠা করেন । ডি-৮ ১৯৯৭ সালে জুনের ১৫ তারিখে ইস্তাম্বুল ঘোষণার মাধ্যমে যাত্রা শুরু করে।

উদ্দেশ্য 
ডি-৮ এর উদ্দেশ্য হল উন্নয়নশীল দেশ গুলোর উন্নতি সাধন করা ও বিশ্ব অর্থনীতিতে নিজেদের অবস্থান সুদৃঢ় করা, পারস্পরিক বাণিজ্যিক সম্পর্ক ও সুবিধা বৃদ্ধি করা , আর আন্তর্জাতিক পর্যায়ে সিদ্ধান্ত গ্রহণে সকলের অংশ গ্রহণ বৃদ্ধি করা ও মানসম্মত জীবন যাপন নিশ্চিত করা। 

ডি-৮ এর সহযোগিতার প্রধান খাত গুলোর মধ্যে রয়েছে, আর্থিক, ব্যাংকিং, গ্রাম্য উন্নয়ন, বিজ্ঞান ও প্রযুক্তি, মানব কল্যাণ ও মানবাধিকার, কৃষি, জালানি, পরিবেশ, এবং স্বাস্থ ইত্যাদি।

শীর্ষ সম্মেলন

তথ্যসূত্র

বহিঃসংযোগ 

 

আন্তর্জাতিক সংস্থা
 
বাংলাদেশের বৈদেশিক সম্পর্ক
পাকিস্তানের বৈদেশিক সম্পর্ক
নাইজেরিয়ার বৈদেশিক সম্পর্ক
আন্তর্জাতিক অর্থনৈতিক সংস্থা
আন্তঃসরকারি সংস্থা
ইরানের বৈদেশিক সম্পর্ক
তুরস্কের বৈদেশিক সম্পর্ক
ইন্দোনেশিয়ার বৈদেশিক সম্পর্ক
মিশরের বৈদেশিক সম্পর্ক
মালয়েশিয়ার বৈদেশিক সম্পর্ক
অলান্দ দ্বীপপুঞ্জ

অলান্দ দ্বীপপুঞ্জ (সুয়েডীয় Landskapet Åland লান্দ্‌স্কাপেৎ অলান্দ্‌, ফিনীয় Ahvenanmaan maakunta আহ্‌ভেনান্মান মাকুন্তা) ফিনল্যান্ড ও সুইডেনের মধ্যবর্তী বথনিয়া উপসাগরে অবস্থিত প্রায় ৬,৫০০ টি দ্বীপের সমষ্টি।

১৮০৯ সাল পর্যন্ত দ্বীপগুলো সুইডেনের অধীনে ছিল। এর পর রাশিয়া ফিনল্যান্ডের সাথে এগুলোকেও দখলে নেয়। ১৯১৭ সালে রুশ সাম্রাজ্যের পতনের পর এগুলো ফিনল্যান্ডের অধীনে চলে আসে। ১৯২১ সালে জাতিপুঞ্জ এই দ্বীপপুঞ্জের ওপর ফিনীয় আধিপত্যের স্বীকৃতি দেয়, যদিও সংখ্যাগরিষ্ঠ দ্বীপবাসী সুইডেনের প্রশাসনে চলতে আগ্রহী ছিলেন। তবে একই সময়ে তাদেরকে যথেষ্ট পরিমাণ স্বায়ত্বশাসনের ক্ষমতাও দেয়া হয়, যার ফলশ্রুতিতে এলাকাটির সরকারি ভাষা সুয়েডীয়। ১৯৪৫ সালে এলাকার সংসদ পুনরায় সুইডেন কর্তৃক শাসিত হওয়ার পক্ষে ভোট দেয়, তবে এতে এলাকাটির সাংবিধানিক অবস্থানের কোন পরিবর্তন ঘটেনি।

অ্যাল্যান্ড বাল্টিক সাগরের বোথনিয়া উপসাগরের প্রবেশদ্বারে অ্যাল্যান্ড দ্বীপপুঞ্জ নামে পরিচিত একটি ফিনিশ দ্বীপপুঞ্জে অবস্থিত। এটি ফাস্তা অ্যাল্যান্ড নিয়ে গঠিত, যেখানে জনসংখ্যার ৯০% বাস করে । এর পূর্বে প্রায় ৬,৫০০ স্কেরি এবং দ্বীপপুঞ্জ যার মধ্যে প্রায় ৬০-৮০ জনবসতি রয়েছে। ফাস্টা অ্যাল্যান্ড সুইডেনের রোজলাজেনের উপকূল থেকে পশ্চিমে ৩৮ কিলোমিটার (২০+১⁄২ নটিক্যাল মাইল) খোলা পানি দ্বারা পৃথক। পূর্বে অল্যান্ড দ্বীপপুঞ্জ ফিনিশ দ্বীপপুঞ্জের সাথে সংলগ্ন। অ্যাল্যান্ডের একমাত্র স্থল সীমানা মার্কেটের জনবসতিহীন স্কেরিতে অবস্থিত, যা এটি সুইডেনের সাথে ভাগ করে নেয়। মেরিহাম থেকে, ফিনল্যান্ডের মূল ভূখণ্ডের উপকূলীয় শহর তুর্কু এবং সুইডেনের রাজধানী স্টকহোম পর্যন্ত প্রায় 160 কিলোমিটার (86 নটিক্যাল মাইল) ফেরির দূরত্ব রয়েছে।

তথ্যসূত্র 

ইউরোপের দ্বীপ
বাল্টিক দ্বীপপুঞ্জ
ফিনল্যান্ডের ঐতিহাসিক প্রদেশ
সুইডেনের ঐতিহাসিক প্রদেশ
ইউরোপীয় ইউনিয়নের বিশেষ প্রশাসনিক এলাকা
সমুদ্রগামী জাতি
নর্ডিক কাউন্সিলের সদস্য
দ্বীপ রাষ্ট্র
ফিনল্যান্ডের প্রশাসনিক অঞ্চল
স্বায়ত্তশাসিত অঞ্চল